[6] فارسی زبٲنۍ منز چھےٚ زیر علامت اضافت خٲطرٕ ورتاونہ یوان، یتھہ کنہ نذرِ حبہ خوتون کس نذر لفظس منز ورتاونہ چھےٚ آمٕژ۔ اگر مےٚ کانہہ لفظ نظرِ ڈوٚلمت آسہ نہ تیٚلہ چھے قٲضۍ صٲبن یہ زیر علامت صرف یتھ عنوانس منز، تہ بیٚیہ اکس مصرعس منز استعمال کرمژ تہ سہ مصرع چھہ خٲلص فارسی۔ مےٚ چھہ باسان یہ چھےٚ اکھ خاص تعلیم سانہ خٲطرٕ ییٚلہ اسۍ پننۍ "تھدۍ خیال" باونہ خٲطرٕ دۅژھو دۅژھو فارسی لفظ تہ ترکیبہ وۅزم أنتھ پننۍ کنۍ کٲشرِ زبٲنۍ ہند ہلم بران چھہ تہ عام پٲٹھۍ استعمال سپدن والٮ۪و لفظو نشہ بےٚ خبر آسان چھہ۔